A large building with a dome

AI-generated content may be incorrect.

ВИСОКО ПОСТИЖЕНИЕ ЗА ППМГ „АКАДЕМИК ИВАН ЦЕНОВ“ В СФЕРАТА НА ЯДРЕНАТА НАУКА И ТЕХНОЛОГИИ

С радост съобщаваме, че два отбора от ПППГ „Акад. Иван Ценов“ - Враца се класираха сред 15-те финалисти на престижното европейско състезание ENEN Secondary School Competition 2025, организирано от Европейската мрежа за ядрено образование (ENEN) като част от проекта ENEN2plus.

В тазгодишното издание на състезанието участваха 132 отбора от 17 държави. Задачата на участниците беше да създадат видео с продължителност от 3 до 4 минути, представящо приложение на ядрената наука — от енергийно производство и радиационна защита до медицински технологии и космически изследвания .

Отборите включващи учениците: Катерина Гетова, Йоана Йорданова, Цветелина Цонкова и Мартин Андреев впечатлиха международното жури със своите иновативни идеи и креативност, което им осигури място сред финалистите.

Под ръководството на Г-жа Пепа Павлова и г-жа Ани Павлова те ще представят България на финалното състезание и научен лагер, което ще се проведе от 14 до 18 юли 2025 г. в Болоня, Италия.

Този успех е тясно свързан и с активната работа на гимназията по проект № 2024-1-BG01-KA121-SCH-000202833, във връзка с Еразъм Акредитация за училищно образование KA-121-SCH , насочени към насърчаване на STEM образованието и международното сътрудничество. Участието в такива инициативи създава стабилна основа за развитие на научна култура и иновативно мислене у нашите ученици.

Поздравяваме учениците и техните преподаватели за този изключителен успех и им пожелаваме вдъхновение и отлични резултати във финалния етап!